**R O M ÂN I A**

**JUDEŢUL AARAD**

**COMUNA ARCHIŞ**

**CONSILIUL LOCAL**

# HOTĂRÂREA nr.25

Din 25.04.2017

**Privind aprobarea închirierii păşunii comunale a satului Bîrzeşti, proprietate privată a comunei Archiş către Cooperativa Agricolă ,,Fermierul Defavorizat” Bîrzeşti**

Consiliul local al comunei Archiş , întrunit în şedinţă ordinară de lucru în data de 25.04.2017 , ora 0900, fiind prezenţi un număr de 11 consilieri din totalul de 11 ,

**Având in vedere :**

Proiectul de hotărâre iniţiat de d-l Primar şi avizat favorabil de Comisia de specialitate a Consiliului local ;

Cererea formulată de către Asociaţia crescătorilor de animale Cooperativa Agricolă ,,Fermierul Defavorizat” din satul Bîrzeşti, Comuna Archiş, privind închirierea păşunii comunale aparţinătoare satului Bîrzeşti pentru păşunatul animalelor;

Amenajamentul pastoral 2016-2025 aprobat prin HCL nr.75/28.11.2016;

Prevederile art.10 alin.(2) din OUG nr.34/23.04.2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, cu modificările şi completările ulterioare ;

Prevederile HG nr.1064/2013 privind aprobarea Normelor metodologice pentru aplicarea prevederilor Ordonanţei de Urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, actualizată;

Prevederile Ordinului M.A.nr.544/2013 privind metodologia de calcul a încărcăturii optimede animale pe hectar de pajişte;

Prevederile Ordinului M.A.nr. 407/2013 pentru aprobarea contractelor-cadru de concesiune şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor, cu modificările şi completările ulterioare;

Prevederile Hotărârii Consiliului Judeţean Arad nr.251 din 16.12.2016 privind stabilirea preţului mediu/tonă la masa verde obţinută de pe pajişte în judeţul Arad;

Prevederile art.36 alin.(2) lit.c), alin.(5) lit.b) şi art.123 alin.(1) din Legea nr.215/2001,Legea Administraţiei Publice Locale, republicată, cu modificările şi completările ulterioare.

Votul „ pentru ” a 10 consilieri, 1 ,,conflict de interese”.

În temeiul art.45 alin (1) din Legea nr.215/2001 republicată , Legea Administraţiei Publice Locale

**H O T Ă R Ă Ş T E :**

**Art.1**. Se aprobă începând cu data de 01.05.2017, închirierea păşunii comunale a satului Bîrzeşti, proprietatea privată a comunei Archiş, judeţul Arad, către crescătorii de animale asociaţi în Cooperativa Agricolă ,,FERMIERUL DEFAVORIZAT”din satul Bîrzeşti, comuna Archiş, judeţul Arad, pentru păşunatul animalelor şi producerea de furaje, în suprafaţă totală de 47 ha, identificat conformAmenajamentului pastoral.

**Art.2.** Se aprobă durata contractului de închiriere pe o perioadă de 7 (şapte) ani de zile calculaţi de la data menţionată la art.1.

**Art.3.** Se aprobă modelul Contractului de închiriere conform Anexei nr.1 la prezenta Hotărâre.

**Art.4.** Preţul închirierii este de 70 lei, calculat conform Amenajamentului pastoral şi HCJ nr.251/2016.

**Art.5.** Contractul de închiriere trebuie modificat şi adaptat conform legislaţiei în vigoare sau a altor situaţii apărute pe parcursul executării sale.

**Art.6.** Se împuterniceşte Primarul comunei Archiş să semneze în numele şi pe seama Consiliului Local Archiş, Contractul de închiriere.

**Art.7.** ***Prezenta Hotărâre se comunică :***

* Instituţiei Prefectului – judeţul Arad ,
* Cooperativei Agricole,,Fermierul Defavorizat” Bîrzeşti;
* Se afişează la panoul publicitar,

- Se anexează la dosarele de şedinţă .

PREŞEDINTE DE ŞEDINŢĂ SECRETAR

PAVEL RĂZBAN GHEORGHE-FLORIN ANTA